Լեոն Կոնյե

Լեոն Կոնյե (; ), ֆրանսիացի նկարիչ, նեոդասականության և ռոմանտիզմի ներկայացուցիչ։

Կյանք և գործունեություն 

1812 թվականի մայիսին Կոնյեն ընդունվում է ֆրանսիական կերպարվեստի դպրոց, աշակերտել է նկարիչ Պիեռ Նարսիս Գերենին։ Ուսուցչի օգնությամբ 1814 թվականին Ֆրանսիական ակադեմիայի ցուցահանդեսում նա ներկայացնում է իր աշխատանքներից մեկը։ 1815 թվականին Կոնյեն «Բրիսեյսի վերադարձը Աքիլլեսին» կտավի համար պարգևատրվել է Հռոմեական երկրորդ կարգի մրցանակով, իսկ 1817 թվականին «Ելենայի ազատագրումը Կաստորի և Փոլյուքսի կողմից» աշխատանքի համար պարգևատրվել է Հռոմեական առաջին կարգի մրցանակով։ 1817 թվականին նկարիչը իր կտավները հաջողությամբ ցուցադրել է նաև Փարիզյան սալոնում։ Մրցանակների հետ մեկտեղ Կոնյեն ստանում է նաև դրամական կրթաթոշակ, ինչը թույլ տվեց նրան մեկնել Իտալիա և հինգ տարի ապրել Հռոմում։ Վարպետը Հռոմում ապրում էր Վիլլա Մեդիչիիում։

1822 թվականին Կոնյեն վերադարձավ Ֆրանսիա։ 1824 թվականին նա ցուցադրեց իր «Մարիան Կարթագենի ավերակների վրա» և «Մանուկների ջարդ» կտավները։

1831 թվականին մեծ ճանաչում ունեցավ վարպետի «Ռեբեկայի առևանգումը հոգևորականների կողմից» աշխատանքը (Վալտեր Սքոթի «Այվենհո» վեպի հիման վրա)։ 1843 թվականին իրական գեղարվեստական սենսացիա դարձավ նրա մի ուրիշ կտավ՝ «Տինտորետտոն նկարում է իր մահացած դստերը»։ Կոնյեն ուներ հազարավոր աշակերտներ, նրանց մեջ էր նաև Ժակ Գիոն։

1855 թվականին նա Ֆարիզյան սալոնում թողարկեց իր վերջին նկարը՝ «Վիկոնտեսուհի դը Նոյը», այնուհետև դանդաղ հեռանում է գեղարվեստական նկարչության ասպարեզից։ 1863 թվականին նկարիչը դադարում է դասավանդել նաև գեղարվեստի դպրոցում։ Նա մահացել է մեծ տարիքում՝ բոլորի կողմից մոռացված։

Պատկերասրահ

Աշակերտներ 
 Վիլհելմ Ամբերգ
 Օգյուստ Ալլոնժ
 Լուի-Էռնեստ Բառիա
 Նիլս Բլոմմեր
 Լեոն Բոննա
 Պիեռ Օգյուստ Կոտ
 Թոնի Ռոբերտ Ֆլերի
 Չարլզ Ժիրարդետ
 Ժան Պոլ Լորան
 Ժյուլ Լեֆևր
 Էգոն Լունդգրեն
 Էվարիստ Վիտալի Լյումինե
 Վոյցեխ Գերսոն
 Էռնեստ Մեյսոնիե
 Ֆրանսուա Շիֆլեր
 Բլանկա Թելեկի
 Ֆելիքս Էմանուել Անրի Ֆիլիպոտո
 Օգոստոս Շենկ

և այլք

Մրցանակներ 
 1824 -  Պատվո լեգեոնի շքանշանի ասպետ
 1846 - Պատվո լեգեոնի շքանշանի սպա
 1865 - «Pour le Mérite» շքանշան (Պրուսիա)

Ծանոթագրություններ 

 
Բնօրինակում անաղբյուր հոդվածներ
Ֆրանսիացի նկարիչներ
Ֆրանսիացի դիմանկարիչներ
Ֆրանսիացի ռոմանտիստ նկարիչներ
Բեռլինի գեղարվեստի ակադեմիայի անդամներ
Շվեդիայի գեղարվեստի թագավորական ակադեմիայի անդամներ
Ֆրանսիացի արվեստագետներ